# name
Un Boeci per a un estudiós acurat. BUB CRAI Reserva Ms. 114

# metadata.dc.description[].value
Màster de Cultures Medievals. Assignatura Codicologia de la Facultat de Filologia de la Universitat de Barcelona. Curs: 2014 , Directora: Gemma Avenoza

# metadata.dc.description.abstract[].value
El present manuscrit conté una còpia llatina completa de la cèlebre obra de Boeci De consolatione philosophiae, creada al voltant de l’any 520 dC. El volum duu anotades diverses signatures antigues, l’última de les quals situa la seva darrera procedència a la Biblioteca del Convent de San Josep de Barcelona. El colofó final de l’obra assenyala la data de realització del manuscrit vers l’any 1448 pel copista Iacobi Martini, amb el probable objectiu de servir com a útil per a l’estudi d’alguna de les set arts liberals, com ara la retòrica o la dialèctica. Això es dedueix dels elements compositius de l’obra, ja que, tot i que destaca per ser un manuscrit impecable en les seves formes i correctament realitzat, manca de materials luxosos en la seva realització, de la mateixa manera que les seves ornamentacions són escasses i parques, subjacent el sentit pràctic per sobre de l’estètic. Exteriorment, el manuscrit es troba en mal estat de conservació: el llom i la relligadura són antics i presenten múltiples forats produïts per bibliòfags. La relligadura és de pell sobre fusta, amb restes de tancadors, bollons i claus a les tapes del volum. El llom és llis, amb nervadures pintades de color daurat on trobem el títol, i amb evidents signes d’haver sigut restaurat amb pell un parell de vegades. A l’interior del manuscrit, els quaderns estan despresos del llom de la relligadura i es conserven escassos bocins de corda en alguns dels quaderns. Els folis presenten taques d’humitat, múltiples forats produïts pels corcs i manca d’alguns fragments del foli. A banda d’això, els quaderns presenten una bona consistència pel que fa al support escriptori i la redacció és nítida i comprensible...

# metadata.dc.title[].value
Un Boeci per a un estudiós acurat. BUB CRAI Reserva Ms. 114